{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o postupku procjene rizika od pranja novca i financiranja terorizma te načinu provedbe mjera pojednostavljene i pojačane dubinske analize stranke"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ZORAN SAMBOL","PRIJEDLOG PRAVILNIKA O POSTUPKU PROCJENE RIZIKA OD PRANJA NOVCA I FINANCIRANJA TERORIZMA TE NAČINU PROVEDBE MJERA POJEDNOSTAVLJENE I POJAČANE DUBINSKE ANALIZE STRANKE","U cijelom pravilniku nisu spomenute Političke stranke. Koji Pravilnik vrijedi za političke stranke?","Primljeno na znanje","Odredbe Pravilnika primjenjuju sljedeće financijske institucije:\n1. Hrvatska banka za obnovu i razvitak\n2. ovlašteni mjenjači\n3. pravne i fizičke osobe koje se bave djelatnošću:\na)  odobravanja kredita i zajmova\nb)  izdavanja garancija i jamstava\nc)  upravljanja ulaganjima za treće osobe i savjetovanja u vezi s tim\nd) iznajmljivanja sefova\n4. zastupnici institucija za platni promet iz druge države članice i distributeri izdavatelja elektroničkoga novca iz druge države članice koje nadzire Financijski inspektorat Republike Hrvatske.\n\nFinancijska institucija je dužna u odnosu na pravnu osobu s kojom uspostavlja poslovni odnos (ili za koju obavlja povremenu transakciju) koje je politička stranka:\n1. utvrditi i provjeriti identitet osobe ovlaštene za zastupanje odnosno zakonskog zastupnika\n2. utvrditi i provjeriti identitet punomoćnika te pribaviti punomoć za zastupanje ako je stranka zastupana po punomoćniku i\n3. prikupiti podatke iz članka 20. stavka 1. točaka 1. i 4. b) Zakona (članak 26. stavak 1. Zakona o sprječavanju pranja novca i financiranja terorizma).\nStvarnim vlasnikom političke stranke može se smatrati svaka fizička osoba ovlaštena za zastupanje (članak 28. stavak 4. Zakona o sprječavanju pranja novca i financiranja terorizma).\nPolitički izložena osoba je pojam koji je u Pravilniku 30 puta upotrijebljen stoga što financijska institucija u odnosu na stranku koja je fizička osoba i to politički izložena osoba treba primijeniti postupak pojačane dubinske analize. \n\nPolitički izložena osoba je svaka fizička osoba koja djeluje ili je u proteklih najmanje 12 mjeseci djelovala na istaknutoj javnoj dužnosti u državi članici ili trećoj državi, uključujući i članove njezine uže obitelji i osobe za koje je poznato da su bliski suradnici politički izložene osobe.\nPolitički izloženim osobama smatraju se:\n1. predsjednici država, predsjednici vlada, ministri i njihovi zamjenici odnosno državni tajnici te pomoćnici ministara\n2. izabrani članovi zakonodavnih tijela\n3. članovi upravnih tijela političkih stranaka\n4. suci vrhovnih ili ustavnih sudova ili drugi visoki pravosudni dužnosnici protiv čijih odluka, osim u iznimnim slučajevima, nije moguće koristiti pravne lijekove\n5. suci revizorskih sudova\n6. članovi savjeta središnjih banaka\n7. veleposlanici, otpravnici poslova i visoki časnici oružanih snaga\n8. članovi upravnih i nadzornih odbora trgovačkih društava koja su u vlasništvu ili većinskom vlasništvu države ili jedinica lokalne i područne (regionalne) samouprave te osobe koje obavljaju jednakovrijedne funkcije\n9. direktori, zamjenici direktora, članovi odbora i osobe koje obavljaju jednakovrijedne funkcije u međunarodnoj organizaciji\n10. općinski načelnici, gradonačelnici, župani i njihovi zamjenici izabrani na temelju zakona kojim se uređuju lokalni izbori u Republici Hrvatskoj."]